**Приложение № 15.1**

**П Р О Т О К О Л**

**от обществено обсъждане на проектобюджета на Община Разград за 2015 г.**

Днес, 27.11.2014 г., от 16,30 ч. в кафе „Зайо Байо“-гр.Разград се проведе обществено обсъждане на проектобюджета на Община Разград за 2015 г.

Присъстваха около 50 човека – общински съветници, служители на Общинска администрация, кметове на населени места, второстепенни разпоредители с бюджет, представители на пенсионерски клубове, медии и граждани.

Обсъждането протече по следния ред:

Инж.Л.Цонев, зам.кмет на Община Разград запозна обстойно присъстващите с макро-рамката на проектобюджет 2015 г. и подхода при формирането й. Чрез диаграми бяха онагледени приходната и разходната част, в т.ч. прогнозата за делегираните от държавата дейности и проекта за местни дейности и дофинансиране на част от делегираните от държавата дейности. Беше направена съпоставка на приходите и разходите за последните четири години. Представен бе проект на инвестиционната програма на Община Разград за 2015 г.

След презентацията на проектобюджет 2015, г-н Цонев даде думата на присъстващите за изказвания, предложения и въпроси.

* **Г-н Иво Димитров,** общински съветник, след срещи с граждани, предложи: да се изгради и пусне в експлоатация на чешма в източната част на ул.“Д.Сумпаров“ – Разград, да се ремонтират ул.“Н.Пенев“ – Разград и ул.“Осогово“ – Разград до ЦДГ № 8 „Райна Княгиня“, да се обособят паркоместа за хора с увреждания пред молитвените храмове.
* **Г-жа Величка Александрова,** кмет на с.Пороище, предложи да се ремонтират ул.“България“ – с.Пороище и предблоковото пространство на ул.“Априлско въстание“ № 21 – Разград /по предложение на живущите в този район/.
* **Г-н Павел Павлов** постави въпроси заизсичането на дървета в Градския парк и засаждането на нова растителност. Изрази мнение за строг инвеститорски контрол при всички извършвани ремонти.
* **Г-н Кирил Димов** постави въпроса завъзстановяването на подходите за инвалиди след ремонта на централната градска част. Предложи да се направят подходи към стола на Средношколско общежитие и към аптека“Марешки“.
* **Г-н Милен Станчев** поиска повече информация за планираните средства за участие в проекти и за приходите от продажба на общинска собственост и направи предложение за ремонт на паркинга на ул.“Априлско въстание“ № 9, който се ползва не само от живущите в района, но и от заведението до него при разнос на храна за социално-слаби граждани.
* Г-н Любомир Цонев, зам.кмет на Община Разград, запозна присъстващите с предложението на **г-н Галин Ганев,** получено в Община Разград по електронна поща – да се изгради Общинско жилище за бездомни лица.

Инж.Л.Цонев отговори на поставените от присъстващите въпроси и предложения. По предложението на г-н Ганев разясни на обществеността, че Община Разград има готов проект за създаване на Кризисен център за бездомници и социално-слаби. Предвижда се изграждането му на два от свободните етажи в сградата на бившата стоматология. За целта ще търси финансиране по европейски програми.

**28.11.2014 г. Протоколчик:**

**/Д.Николова/**